b'\n_START_ARTICLE_\nGornji Egipt\n_START_PARAGRAPH_\nGornji Egipt (arabsko \xd8\xb5\xd8\xb9\xd9\x8a\xd8\xaf \xd9\x85\xd8\xb5\xd8\xb1\xe2\x80\x8e\xe2\x80\x8e, Sa\xca\xbf\xc4\xabd Mi\xe1\xb9\xa3r, skraj\xc5\xa1ano \xd8\xa7\xd9\x84\xd8\xb5\xd8\xb9\xd9\x8a\xd8\xaf, El \xe1\xb9\xa2e\xca\xbf\xc4\xabd, koptsko \xe2\xb2\x99\xe2\xb2\x81\xe2\xb2\xa3\xe2\xb2\x8f\xe2\xb2\xa5) je ozek pas ozemlja na obeh bregovih Nila med Nubijo na jugu in Spodnjim Egiptom na severu.\n_START_SECTION_\nGeografija\n_START_PARAGRAPH_\nGornji Egipt se razteza od kataraktov nad sodobnim Asuanom navzdol ob Nilu (proti severu) do ozemlja med Dahshurjem in El-Ayaitom malo ju\xc5\xbeno od sodobnega Kaira. Ozemlje med Sohagom in El-Ayaitom je znano tudi kot Srednji Egipt._NEWLINE_V arab\xc5\xa1\xc4\x8dini se prebivalci Gornjega Egipta imenujejo Saidis in na splo\xc5\xa1no govorijo saidsko arab\xc5\xa1\xc4\x8dino. _NEWLINE_V Starem Egiptu se je Gornji Egipt imenoval t\xea\x9c\xa3 \xc5\xa1m\xea\x9c\xa3w - De\xc5\xbeela trsja ali De\xc5\xbeela bi\xc4\x8dka.  Razdeljen je bil na 22 okro\xc5\xbeij \xe2\x80\x93 nomov. Prvi nom je bil pribli\xc5\xbeno tam, kjer je sodobni Asuan, 22. pa v Atfihu malo ju\xc5\xbeno od Kaira.\n_START_SECTION_\nPreddinasti\xc4\x8dno obdobje\n_START_PARAGRAPH_\nGlavno mesto prazgodovinskega Gorjega Egipta je bil Nehen, katerega glavna zavetnica je bila boginja Nehbet. _NEWLINE_Kamenodobne egip\xc4\x8danske kulture so pribli\xc5\xbeno do leta 3600 pr. n. \xc5\xa1t. temeljile na poljedelstvu in \xc5\xbeivinoreji. Kmalu po tem letu je za\xc4\x8dela egip\xc4\x8danska dru\xc5\xbeba rasti postajala bolj zapletena. Pojavila se je zna\xc4\x8dilna lon\xc4\x8denina, podobna levantinski. Na \xc5\xa1iroko se je za\xc4\x8del uporabljati baker. Egip\xc4\x8dani so od Mezopotamcev prevzeli na soncu su\xc5\xa1ene zidake iz blata in arhitekturne elemente, vklju\xc4\x8dno z oboki in dekorativnimi vdolbinami v zidovih.  _NEWLINE_Vzporedno s temi procesi se je za\xc4\x8delo povezovanje skupnosti in mest ob gornjem Nilu. Podobni prosesi so isto\xc4\x8dasno potekali tudi v Spodnjem Egiptu.  Vojne med Gornjim in Spodnjim Egiptom so bile pogoste, dokler ni ralj  Gornjega Egipta Narmer porazil svojih nasprotnikov v Nilovi delti in oba Egipta zdru\xc5\xbeil pod svojo oblastjo.\n_START_SECTION_\nDinasti\xc4\x8dno obdobje\n_START_PARAGRAPH_\nSkoraj celo faraonsko obdobje Starega Egipta so bile upravno sredi\xc5\xa1\xc4\x8de Gornjega Egipta Tebe. Po asirskem opusto\xc5\xa1enju se je pomembnost Teb zmanj\xc5\xa1ala. Pod Ptolemeji je se je prestolnica iz Teb preselila v Ptolemais Hermiou. Gornji Egipt so simbolizirali bela krona hed\xc5\xbeet, lotos in bi\xc4\x8dek.\n_START_SECTION_\nSrednji vek\n_START_PARAGRAPH_\nV 11. stoletju je v Gornji Egipt pobegnilo veliko pastorialistov, znanih kot Hilalianci, od koder so se selili proti zahodu v Libijo in vse do Tunizije. Vzroki za selitev so bili verjetno iz\xc4\x8drpani pa\xc5\xa1niki v Gornjem Egiptu in za\xc4\x8detek srednjeve\xc5\xa1kega toplega obdobja.\n_START_SECTION_\n20. stoletje\n_START_PARAGRAPH_\nV 20. stoletju so se egiptovski vladarji naslavljali s \xc2\xbbprinc Saida\xc2\xab, se pravi princ Gornjega Egipta. Po ukinitvi kraljestva Egipt po egiptovski revoluciji leta 1952 je naslov \xc5\xa1e vedno uporabljal Mohamed Ali.'